Cazaquistán (en cazaco Қазақстан/Qazaqstan, en ruso Казахстан/Kazakhstan) ye un país en Asia Central. Formó parti d'a Unión Sovietica dica a suya caíta en 1991 con a disolución d'a Unión Sovietica y actualment fa parti d'a Comunidat d'Estatos Independients. Muga con Rusia, China, Kirguizistán, Uzbekistán y Turkmenistán y tien una costa en a mar Caspia. Cazaquistán ye o nueno país mas gran d'o mundo por superficie, pero en estar semidisierto ixo le priva de tener una población proporcional a o suyo territorio, habendo-ie una densidat de población de nomás que 6 personas por kilometro quadrato.